钦定古今图书集成/理学汇编/学行典/第268卷 > 朱希真
## 钦定古今图书集成/理学汇编/学行典/第268卷 > 朱希真

按《嘉兴府志》：“朱希真居嘉禾，陆放翁尝与朋侪诣之，
闻笛声自烟波间起，问行者，曰：‘此先生吹笛声也’。顷
之，掉小舟至，与俱归。其家室中悬琴，筑阮咸之类，檐
间育珍禽，皆目所未睹。室中篮缶贮果实脯醢，客至
则以奉客。有诗曰：‘青罗包髻白行缠，不是凡人不是
仙。家在洛阳城里住，卧吹铜笛过伊川’。”可想其风致。